Ο **Έντβαρντ Στανισλάβοβιτς  Ρατζίνσκι** (ρωσικά: *Эдвард Станиславович Радзинский*‎) είναι Ρώσος συγγραφέας. Γεννήθηκε στη Μόσχα, Ρωσία στις 23 Σεπτεμβρίου 1936 από τον συγγραφέα, Στανισλάβ  Ρατζίνσκι και τη σύζυγό του Σοφία. Σπούδασε στη Μόσχα στο Ινστιτούτο Αρχείων και είναι εκπαιδευμένος ιστορικός. Ο Εντβαρντ παντρεύτηκε το 1955 την ηθοποιό Alla Geraskina,  κόρη του δημοφιλούς Σοβιετικού θεατρικού  συγγραφέα Lia Geraskina. Ο γιος τους, ο Όλεγκ γεννήθηκε το 1958. Ο Eντβαρτ  Ρατζίνσκι πήρε διαζύγιο από την Alla το 1964. Αργότερα παντρεύτηκε την Τατιάνα Ντορόνινα, μία από τις κορυφαίες Σοβιετικές ηθοποιούς της δεκαετίας του '60-' 70. Χώρισαν αργότερα.   

Ο Ρατζίνσκι είναι συγγραφέας περισσότερων από σαράντα  βιβλίων για ιστορικά θέματα. Από τη δεκαετία του 1990, έχει γράψει τη σειρά *Μυστήρια της Ιστορίας*.

Μεταφράσεις στα ελληνικά
------------------------

Τα βιβλία που έχουν μεταφραστεί στα ελληνικά περιλαμβάνουν τις βιογραφίες του τσάρου Νικολάου Β΄, του Ρασπούτιν, καθώς και του Ιωσήφ Στάλιν:

* *Στάλιν* (2007. Μετάφραση: Ελένη Μπακοπούλου. Εκδόσεις Νάρκισσος, ISBN 978-960-8239-44-9).
* *Ο τελευταίος τσάρος* (2006. Μετάφραση: Ελένη Μπακοπούλου. Εκδόσεις Νάρκισσος, ISBN 978-960-8239-32-6).
* *Ο Ρασπούτιν 2003* (2003. Μετάφραση: Ελένη Μπακοπούλου. Εκδόσεις Νάρκισσος, ISBN 960-8239-11-7).

Στάλιν
------

Το βιβλίο, είναι βιογραφία του Ιωσήφ Στάλιν που βασίζεται κυρίως στα μυστικά αρχεία της πρώηνΣοβιετικής Ένωσης που άνοιξαν και αποχαρακτηρίστηκαν το 1991 .

Ο Christopher Lehmann-Haupt των *New York Times* περιγράφει αυτό το έργο ως μια δραματική, "πικρά καταδικαστική βιογραφία του Στάλιν", βασισμένη σε συνεντεύξεις και αλληλογραφία του Ραντζίνσκι με πολλούς επιζώντες εκείνης της εποχής, καθώς και στην έρευνα σε πρόσφατα αποχαρακτηρισμένα ρωσικά αρχεία. Πιστεύει ότι υπάρχουν πάρα πολλοί ισχυρισμοί που βασίζονται περισσότερο σε ανέκδοτα παρά σε τεκμηριωμένα στοιχεία από αρχεία, και ότι ο Ραντζίνσκι εγείρει ερωτήματα, αλλά καταλήγει σε ασθενώς στηριζόμενα συμπεράσματα. Για παράδειγμα, υπάρχουν λίγα στοιχεία που να υποστηρίζουν τον ισχυρισμό του ότι η δεύτερη σύζυγος του Στάλιν δεν αυτοκτόνησε. Από την άλλη ο κριτικός των New York Times γράφει ότι στοιχεία της σχέσης του Στάλιν με τον Λένιν και η χρήση της τρομοκρατίας, όπως τα εξετάζει ο Ραντζίνσκι, "συμφωνούν" με προηγούμενα ακαδημαϊκά έργα, όπως το "Stalin*: Breaker of Nations* (1991) του Robert Conquest και το *Stalin: Triumph and Tragedy* (1991) του στρατηγού Ντμίτρι Βολκόγκονοφ.

Ο ιστορικός Ilya Gaiduk (1961-2011) έχει κάνει εκτεταμένο σχολιασμό του βιβλίου. Αναφέρει ότι ο Ραντζίνσκι εξέτασε κυρίως έγγραφα πριν το 1917, και λιγότερα έως και τη δεκαετία του 1930, ενώ παραπεμπει σε ελάχιστα που αφορούν τον Β' Π.Π. Τα ντοκουμέντα αυτά αφορούν κυρίως την προσωπική ζωή του Στάλιν και τη σχέση του με το περιβάλλον του. Ο Ρατζίνσκι πιστεύει ότι ο Στάλιν ετοιμαζόταν για μια παγκόσμια κομμουνιστική επανάσταση και έναν τρίτο μεγάλο πόλεμο. Από έγγραφα που έγιναν αργότερα γνωστά, αυτό μπορεί να αμφισβητηθεί. Ο Ρατζίσνκι θέτει αρκετά φιλόδοξα ερωτήματα αλλά οι πηγές του δεν μπορούν να στηρίξουν ασφαλείς απαντήσεις.

Εξωτερικοί σύνδεσμοι
--------------------

* Προσωπική ιστοσελίδα(στα ρωσικά). *www.radzinski.ru*. Ανακτήθηκε στις 19.09.2016.
* «Книги автора: Эдвард Радзинский» (στα ρωσικά). *lib.aldebaran.ru*. Ανακτήθηκε στις 19.09.2016.
* Radzinsky, Edvard (13 May 1997). «Excerpt: Chapter One». *Stalin: The First In-Depth Biography Based on Explosive New Documents from Russia's Secret Archives* (The Washington Post). .
* "Stalin" by Edvard Radzinsky (1995). Μερική επισκόπηση Αρχειοθετήθηκε 2021-08-16 στο Wayback Machine..

Παραπομπές
----------

1. ↑  (Αγγλικά) *Internet Movie Database*. nm0705951. Ανακτήθηκε στις 21  Ιουλίου 2015.
2. ↑  (Αγγλικά) *SNAC*. w6sf5jng. Ανακτήθηκε στις 9  Οκτωβρίου 2017.
3. ↑  (Γερμανικά) *Εγκυκλοπαίδεια Μπρόκχαους*. radsinski-edward-stanislawowitsch. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12234709d. Ανακτήθηκε στις 10  Οκτωβρίου 2015.
5. ↑  *Czech National Authority Database*. jn20000604551. Ανακτήθηκε στις 1  Μαρτίου 2022.
6. ↑  Lehmann-Haupt Christopher, BOOKS OF THE TIMES; Finding New Drama in Stalin's Life, 11-3-1996, New York Times, access 23-4-2020
7. ↑  In Memoriam (I. Gaiduk), Cold War History, Vol. 11, No. 4, November 2011, 487, Routlege
8. ↑  Ilya Gaiduk, Review: Stalin: Three Approaches to One Phenomenon. Reviewed Works: Stalin: The first In-Depth Biography Based on Explosive New Documents from Russia's Secret Archives by Edvard Radzinsky, H. T. Willets; The Cold War and Soviet Insecurity: The Stalin Years by Vojtech Mastny; Inside the Kremlin's Cold War: From Stalin to Khrushchev by Vladislav Zubok, Constantine Pleshakov. Diplomatic History, Vol. 23, No. 1 (Winter 1999), pp. 115-125 (115-120)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 98761666
* **ΕΒΕ**: 192618
* LCCN: nr88002165
* ISNI: 0000 0001 1880 075X
* GND: 135590027
* SELIBR: 85801
* SUDOC: 031055001
* BNF: cb12234709d (data)
* BIBSYS: 90924061
* NLA: 35679343
* NDL: 00473448
* NKC: jn20000604551
* BNE: XX1149769
* CiNii: DA05226689

 |

 |